
	วันอังคาร 21 มีนาคม 2560

	เวลา 07:30 - 08:00 น.
	ออกเดินทางยังโครงการพัฒนาดอยตุงฯ ศูยน์ผลิตและจำหน่ายงานมือ

	เวลา 08:00 - 10:00 น.
	ชมศูนย์ผลิตและจำหน่ายงานมือ "ครั้งแรกก่อตั้งขึ้นมาเพื่อเป็นศูนย์ฝึกอาชีพด้านหัตถกรรม เป็นพัฒนาขั้นกลางน้ำ โดยการสร้างงานสร้างอาชีพ เพื่อให้ชาวบ้านมีรายได้ที่มั่นคง พอเพียง โดยการต่อยอดจากภูมิปัญญาเดิมของชาวบ้าน และเสริมในสิ่งที่ขาด โดยการให้วัตถุดิบที่มีคุณภาพ อุปกรณ์ที่ได้มาตรฐานเหมาะสมกับการทำงาน ตรวจสอบคุณภาพทุกขั้นตอน สำคัญคือผลิตภัณฑ์ต้องออกแบบตามที่ลูกค้าหรือตลาดต้องการ และชาวบ้านเองจะได้เรียนรู้การทำงานจากการปฏิบัติจริงด้วยตัวเอง เป็นการพัฒนาทักษะความชำนาญเพิ่มขึ้นไปอีกด้วย ซึ่งประกอบไปด้วย • ชมโรงงานทอผ้า เย็บผ้า • ชมโรงงานกระดาษสา • ชมโรงงานคั่วกาแฟดอยตุง • ชมโรงงานเซรามิก"

	เวลา 10:00 - 10:20 น.
	ออกเดินทางไปยัง แปลงป่าเศรษฐกิจ นวุติ ไซต์ 1

	เวลา 10:20 - 11:15 น.
	ชมแปลงปลูกป่าเศรษฐกิจ แมคคาเดเมีย กาแฟอาราบิก้าดอยตุง และโรงงานแปรรูปแมคคาเดเมีย "บริษัทนวุติ จำกัด ก่อตั้งขึ้นในปี พ.ศ. 2532 เป็นความร่วมมือกันเป็นของภาคเอกชน ดำเนินการปลูกป่าเศรษฐกิจในพื้นที่โครงการพัฒนาดอยตุง โดยเลือกพืชที่ผลผลิตมีมูลค่าทางเศรษฐกิจสูง สามารถนำไปแปรรูปและเพิ่มมูลค่าได้อย่างต่อเนื่อง สามารถสร้างรายได้ให้คนดูแลในระยะยาว เป็นตัวแปรสำคัญที่ทำให้คนกับป่าอยู่ด้วยกันอย่างพึ่งพา พืชเศรษฐกิจที่โครงการพัฒนาดอยตุงฯ เลือกมาส่งเสริมคือ กาแฟพันธุ์อาราบิก้า และแมคคาเดเมีย ปัจจุบันกลายเป็นต้นแบบของการดำเนินธุรกิจเพื่อสังคม"

	เวลา 11:15 - 11:30 น.
	ออกเดินทางไปยังห้องประชุม VIP อาคารอเนกประสงค์

	เวลา 11:30 - 12:00 น.
	ชมศูนย์ข้อมูลโครงการพัฒนาดอยตุงฯ"การพัฒนาที่มีประสิทธิผล ต้องเริ่มจาก "ข้อมูลจริง" และ "การพัฒนาต้องวัดผลได้" โดยการวัดผลอย่างต่อเนื่อง"

	เวลา 12:00 - 13:00 น.
	รับประทานอาหารกลางวัน ณ ครัวตำหนัก

	เวลา 13:00 - 14:00 น.
	พูดคุยแลกเปลี่ยนกับผู้บริหารองค์การบริหารส่วนตำบลแม่ฟ้าหลวง" ผู้บริหารคนรุ่นใหม่ของดอยตุง ที่เกิดจากการสร้างคน (อาสาสมัคร คพต.พ.) ของโครงการพัฒนาดอยตุงฯ ตอนเริ่มต้นมี 144 คน ปัจจุบันอาสาสมัครเหล่านี้กลายเป็นผู้นำของชุมชนถึง 90% และได้น้อมนำแนวทางพระราชดำริของสมเด็จย่าไปใช้ในการบริหารจัดการในชุมชนของตนเอง"

	เวลา 14:00 - 14:45 น.
	ฟังบรรยายสรุป "ดอยตุงโมเดล" ต้นแบบการพัฒนาทางเลือกในการดำรงชีวิตที่ยั่งยืน

	เวลา 14:45 - 15:00 น.
	่รับประทานอาหารว่าง

	เวลา 15:00 - 16:00 น.
	ถอดบทเรียน สรุปสิ่งที่ได้เรียนรู้ การนำไปปรับใช้หลังการศึกษาดูงาน

	เวลา 16:00 - 17:00 น.
	ออกเดินทางออกจากโครงการพัฒนาดอยตุงฯ กลับที่พัก โดยสวัสดิภาพ


